Агенцијата за заштита на правото на слободен пристап до информациите од јавен карактер, врз основа на член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 111 став 1 од Законот за општата управна постапка (“Службен весник на Република Македонија“ бр. 124/2015) и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од С.Г од Скопје, поднесено против Агенцијата за млади и спорт, по предметот Барање за пристап до информации од јавен карактер, на 21.02.2023 година, го донесе следното

 **Р Е Ш Е Н И Е**

1. Жалбата изјавена од С.Г. од Скопје, поднесено против Агенцијата за млади и спорт, заведена во Агенцијата под бр.08-73 на 08.02.2023 година, по предметот Барање за пристап до информации од јавен карактер, **СЕ УВАЖУВА**.

**2.СЕ НАЛОЖУВА** на Имателот на информации да постапи по Барањето на Барателот, согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

С.Г. од Скопје, на 16.01.2023 година, поднел Барање за пристап до информации од јавен карактер до Агенцијата за млади и спорт, со кое побарал да му се достави препис од следната информација:

„1. ЗАПИСНИК за извршен редовен инспекциски надзор во Боречка Федерација на Македонија за 2022 година извршен согласно Годишниот план за работа на инспекциската служба при Агенцијата за млади и спорт за 2022 година и месечниот план за работа на секој инспектор во инспекциското одделение за инспекциски надзор во спортот.

2. ЗАПИСНИК за извршен редовен инспекциски надзор во Карате Федерација на Македонија за 2022 година извршен согласно Годишниот план за работа на инспекциската служба при Агенцијата за млади и спорт за 2022 година и месечниот план за работа на секој инспектор во инспекциското одделение за инспекциски надзор во спортот.

3. ЗАПИСНИК за извршен редовен инспекциски надзор во Џудо Федерација на Македонија за 2022 година извршен согласно Годишниот план за работа на инспекциската служба при Агенцијата за млади и спорт за 2022 година и месечниот план за работа на секој инспектор во инспекциското одделение за инспекциски надзор во спортот.

4. ЗАПИСНИК за извршен редовен инспекциски надзор во Атлетска Федерација на Македонија за 2022 година извршен согласно Годишниот план за работа на инспекциската служба при Агенцијата за млади и спорт за 2022 година и месечниот план за работа на секој инспектор во инспекциското одделение за инспекциски надзор во спортот.

5. ЗАПИСНИК за извршен редобен инспекциски надзор во Македонска спортско стрелачка федерација за 2022 година извршен согласно Годишниот план за работа на инспекциската служба при Агенцијата за млади и спорт за 2022 година и месечниот план за работа на секој инспектор во инспекциското одделение за инспекциски надзор во спортот “.

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднесе Жалба заведена во Агенцијата под арх. бр. 08-733 од 08.02.2023 година.

Агенцијата со електронски допис од 09.02.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 16.02.2023 година до Агенцијата достави Известување бр.11-443/4 од 15.02.2023 година во кое наведува дека: „ Барањето...од Страшо Глигоров од Скопје...заведено под бр.11-443/1 од 13.02.2023 година е барање кое не е примено, ниту архивирано во Агенцијата за млади и спорт од причина што истото, по добивање на Жалба од АСПИ, беше пронајдено во spam, и истото е заверено со нов број...ве известувам дека истото ќе биде одговорено...“.

Со оглед на тоа што Барателот не ја извести Агенцијата дека добил одговор по неговото Барање, како и во немање доказ од Имателот дека доставил одговор до Барателот, Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

 **Директор,**

 **Пламенка Бојчева**